title: A Tanács 2012/440/KKBP határozata ( 2012. július 25. ) az Európai Unió emberi jogokért felelős különleges képviselőjének kinevezéséről

text:
               27.7.2012

               HU

               Az Európai Unió Hivatalos Lapja

               L 200/21

         A TANÁCS 2012/440/KKBP HATÁROZATA
   (2012. július 25.)
   az Európai Unió emberi jogokért felelős különleges képviselőjének kinevezéséről
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               Az Európai Unió külügyi és biztonságpolitikai főképviselője (főképviselő) 2011. december 12-én a Bizottság részéről is benyújtotta az Európai Parlamentnek és a Tanácsnak az „Emberi jogok és demokrácia az Európai Unió külső tevékenységének középpontjában – egy hatékonyabb megközelítés felé” című közös közleményt.

               (2)

               A Tanács 2012. június 25-én elfogadta az Unió emberi jogokkal és demokráciával kapcsolatos stratégiai keretét és cselekvési tervet.

               (3)

               Ennek megfelelően az uniós emberi jogi politika eredményességének és láthatóságának fokozása, valamint az abban megfogalmazott célkitűzések végrehajtásához való hozzájárulás érdekében ki kell nevezni az Európai Unió emberi jogokért felelős különleges képviselőjét (a továbbiakban: az emberi jogokért felelős EUKK), a Szerződés értelmében a közös kül- és biztonságpolitikához kapcsolódó ügyekben az Unió képviselete terén a főképviselőre háruló szerep támogatásaként, de a főképviselő e szerepének sérelme nélkül,

         ELFOGADTA EZT A HATÁROZATOT:
   1. cikk
   Kinevezés
   A Tanács a 2014. június 30-ig terjedő időszakra Stavros LAMBRINIDIS-t nevezi ki az emberi jogokért felelős EUKK-jévé. Az EUKK megbízatása hamarabb is megszüntethető, amennyiben a Tanács a főképviselő javaslatára így határoz.
   2. cikk
   Szakpolitikai célkitűzések
   Az EUKK megbízatása a Szerződésben, az Európai Unió Alapjogi Chartájában, valamint az Európai Unió emberi jogokkal és demokráciával kapcsolatos stratégiai keretében és cselekvési tervében szereplő, az Uniónak az emberi jogokra vonatkozó alábbi szakpolitikai célkitűzésein alapul:

               a)

               az Unió eredményességének, jelenlétének és láthatóságának fokozása az emberi jogok védelme és elősegítése terén, nevezetesen az Uniónak a harmadik országokkal, a releváns partnerekkel és vállalkozásokkal, a civil társadalommal, valamint a nemzetközi és a regionális szervezetekkel folytatott együttműködése és politikai párbeszéde révén, továbbá a megfelelő nemzetközi fórumokon való fellépéssel;

               b)

               az Unió szerepvállalásának fokozása a következő területeken: világszerte a demokrácia megerősítése és az intézményfejlesztés, a jogállamiság, a jó kormányzás, az emberi jogok és az alapvető szabadságok tiszteletben tartása;

               c)

               az emberi jogok területén történő uniós fellépések összhangjának fokozása és az emberi jogok figyelembevétele az Unió külső tevékenységének valamennyi területén.

         3. cikk
   Megbízatás
   E szakpolitikai célkitűzések megvalósítása érdekében az EUKK megbízatása a következő:

               a)

               az uniós emberi jogi politika – különösen az Unió emberi jogokkal és demokráciával kapcsolatos stratégiai kerete és cselekvési terve – végrehajtásához való hozzájárulás, többek között az e területet érintő ajánlások kidolgozása révén;

               b)

               az emberi jogokkal és a nemzetközi humanitárius joggal kapcsolatos uniós iránymutatások, eszközök és cselekvési tervek végrehajtásához való hozzájárulás;

               c)

               az uniós emberi jogi politika eredményességének és láthatóságának biztosítása érdekében a harmadik országok kormányaival, az emberi jogokkal foglalkozó nemzetközi és regionális szervezetekkel, valamint a civil társadalmi szervezetekkel és az egyéb releváns szereplőkkel folytatott párbeszéd elmélyítése;

               d)

               az emberi jogok védelme és elősegítése terén az uniós szakpolitikák és fellépések megfelelőbb összhangjához és következetességéhez való hozzájárulás, többek között a releváns uniós szakpolitikák kidolgozásában való részvétel révén.

         4. cikk
   A megbízatás végrehajtása
   (1)   Az EUKK felel a megbízatásának a főképviselő felügyelete melletti végrehajtásáért.
   (2)   A Politikai és Biztonsági Bizottság (PBB) kiemelt kapcsolatot tart fenn az EUKK-val, és egyben az EUKK elsődleges kapcsolattartója a Tanács felé. A PBB – a megbízatás keretein belül és a főképviselő hatáskörének sérelme nélkül – stratégiai iránymutatást és politikai irányítást nyújt az EUKK számára.
   (3)   Az EUKK az Európai Külügyi Szolgálattal (EKSZ) és annak illetékes megfelelő szervezeti egységeivel folytatott teljes körű együttműködésben végzi tevékenységét annak biztosítása érdekében, hogy az emberi jogok területén végzett tevékenységük összehangolt és következetes legyen.
   5. cikk
   Finanszírozás
   (1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2013. június 30-ig terjedő időszakra 712 500 EUR.
   (2)   Az EUKK számára az ezt követő időszak tekintetében előirányzandó pénzügyi referenciaösszegről a Tanács határoz.
   (3)   A kiadásokat az Unió általános költségvetésére vonatkozó eljárásokkal és szabályokkal összhangban kell kezelni.
   (4)   A kiadások kezelése az EUKK és a Bizottság közötti szerződés tárgyát képezi. Az EUKK minden kiadásról köteles elszámolni a Bizottságnak.
   6. cikk
   A csapat létrehozása és összetétele
   (1)   Az EUKK megbízatása és a rendelkezésére bocsátott megfelelő pénzügyi eszközök keretein belül az EUKK felel a csapata létrehozásáért. A csapatnak rendelkeznie kell a megbízatás által megkívánt, meghatározott szakpolitikai kérdésekre vonatkozó szakértelemmel. Az EUKK folyamatosan és haladéktalanul tájékoztatja a Tanácsot és a Bizottságot a csapata összetételéről.
   (2)   A tagállamok, az Unió intézményei és az EKSZ javaslatot tehetnek olyan alkalmazottak kirendelésére, akik az EUKK-t munkájában segítik. Az ilyen kirendelt alkalmazottak javadalmazását az érintett tagállam, az Unió érintett intézménye, illetve az EKSZ fedezi. A tagállamok által az uniós intézményekhez vagy az EKSZ-hez kirendelt szakértőket is ki lehet helyezni az EUKK-hoz. A szerződéses nemzetközi alkalmazottaknak a tagállamok állampolgárainak kell lenniük.
   (3)   A kirendelt személyzet minden tagja a küldő tagállam, a küldő uniós intézmény vagy az EKSZ közigazgatási fennhatósága alatt marad, és az EUKK megbízatásának érdekében jár el és végzi feladatát.
   7. cikk
   Az EU-minősített adatok biztonsága
   Az EUKK és az EUKK csapatának tagjai tiszteletben tartják az EU-minősített adatok védelmét szolgáló biztonsági szabályokról szóló, 2011. március 31-i 2011/292/EU tanácsi határozatban (1) megállapított biztonsági elveket és minimumszabályokat.
   8. cikk
   Az információkhoz való hozzáférés és logisztikai támogatás
   (1)   A tagállamok, a Bizottság, az EKSZ és a Tanács Főtitkársága biztosítja, hogy az EUKK minden releváns információhoz hozzáférjen.
   (2)   Az uniós küldöttségek és a tagállamok diplomáciai képviseletei adott esetben logisztikai támogatást nyújtanak az EUKK-nak.
   9. cikk
   Biztonság
   Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – megbízatásával és a hatásköre alá tartozó ország biztonsági helyzetével összhangban, a közvetlenül az EUKK irányítása alá tartozó állomány biztonsága érdekében meghoz minden indokolt és megvalósítható intézkedést, elsősorban az alábbiakat:

               a)

               az EKSZ iránymutatása alapján az adott misszióra vonatkozó biztonsági terv kidolgozása, amely többek között a misszióra vonatkozó fizikai, szervezeti és eljárási biztonsági intézkedéseket tartalmaz, szabályozza az állomány biztonságos bejutását a misszió területére és a misszió területén belüli biztonságos mozgását, továbbá kiterjed a biztonsági események kezelésére, valamint tartalmazza a vészhelyzeti intézkedési és a misszió evakuálási tervét;

               b)

               annak biztosítása, hogy az Unión kívül alkalmazott teljes személyi állomány a misszió területén fennálló körülmények által megkövetelt, magas kockázat elleni biztosítással rendelkezzen;

               c)

               annak biztosítása, hogy az EUKK-nak az Unión kívül telepítendő csapata valamennyi tagja – beleértve a szerződéssel alkalmazott helyi személyi állományt is – a misszió területére való érkezése előtt vagy érkezésekor megfelelő, a misszió területén az EKSZ által megállapított kockázati minősítéséhez igazodó biztonsági képzésben részesüljön;

               d)

               annak biztosítása, hogy a rendszeres biztonsági értékeléseket követően tett ajánlásokat végrehajtsák, és ezek végrehajtásáról és az egyéb biztonsági kérdésekről, a félidős jelentések és a megbízatás végrehajtásáról szóló jelentések keretében, írásos jelentéseket nyújtsanak be a főképviselő, a Tanács és a Bizottság számára.

         10. cikk
   Jelentéstétel
   Az EUKK szóban és írásban rendszeresen jelentést tesz a főképviselőnek és a PBB-nek. Az EUKK szükség szerint az illetékes tanácsi munkacsoportoknak, különösen az emberi jogi munkacsoportnak is jelentést tesz. A rendszeres írásbeli jelentéseket a COREU-hálózaton keresztül kell terjeszteni. Az EUKK a főképviselő vagy a PBB ajánlására jelentést tehet a Külügyek Tanácsának. A Szerződés 36. cikkének megfelelően az EUKK részt vehet az Európai Parlamentnek nyújtandó tájékoztatásban.
   11. cikk
   Koordináció
   (1)   Az EUKK hozzájárul az Unió fellépésének egységességéhez, koherenciájához és eredményességéhez, és elősegíti annak biztosítását, hogy valamennyi uniós eszközt és tagállami fellépést koherens módon alkalmazzák az Unió politikai céljainak megvalósítása érdekében. Az EUKK tevékenységét a tagállamokkal és a Bizottsággal, valamint – adott esetben – más EUKK-kal összhangban végzi. Az EUKK rendszeresen tájékoztatja a tagállamok külképviseleteit és az uniós küldöttségeket.
   (2)   A helyszínen szoros összeköttetést kell fenntartani az uniós küldöttségek vezetőivel, a tagállami külképviseleti vezetőkkel, valamint a közös biztonság- és védelempolitikai missziók és műveletek vezetőivel vagy parancsnokaival, illetve – adott esetben – más EUKK-kal, akik minden tőlük telhetőt megtesznek annak érdekében, hogy az EUKK végrehajthassa a megbízatását.
   (3)   Az EUKK a székhelye szerinti és a helyszínen lévő egyéb nemzetközi és regionális szereplőkkel is kapcsolatot tart, továbbá komplementaritásra és szinergiákra törekszik velük. Az EUKK rendszeres kapcsolattartásra törekszik a székhelye szerinti és a helyszínen lévő civil társadalmi szervezetekkel.
   12. cikk
   Felülvizsgálat
   E határozat végrehajtását, valamint az Uniónak az e területen történő egyéb hozzájárulásaival való összhangját rendszeresen felül kell vizsgálni. Az EUKK félévente az elért eredményekről szóló jelentést, a megbízatása végén pedig a megbízatás teljesítéséről szóló átfogó végrehajtási jelentést nyújt be a főképviselőnek, a Tanácsnak és az Európai Bizottságnak.
   13. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2012. július 25-én.

            a Tanács részéről

            az elnök

         A. D. MAVROYIANNIS

      (1)  HL L 141., 2011.5.27., 17. o.


title: Az Európai Parlament (EU) 2017/1698 határozata (2017. április 27.) az Európai Értékpapírpiaci Hatóság 2015-ös pénzügyi évre vonatkozó elszámolásának lezárásáról

text:
               29.9.2017

               HU

               Az Európai Unió Hivatalos Lapja

               L 252/283

         AZ EURÓPAI PARLAMENT (EU) 2017/1698 HATÁROZATA
   (2017. április 27.)
   az Európai Értékpapírpiaci Hatóság 2015-ös pénzügyi évre vonatkozó elszámolásának lezárásáról
   AZ EURÓPAI PARLAMENT,

               —

               tekintettel az Európai Értékpapírpiaci Hatóság 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Értékpapírpiaci Hatóság 2015-ös pénzügyi évre vonatkozó éves beszámolójáról szóló jelentésére, a hatóság válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel a 2015-ös pénzügyi évre vonatkozó költségvetés végrehajtása tekintetében a hatóság számára adandó mentesítésről szóló, 2017. február 21-i tanácsi ajánlásra (05873/2017 – C8-0074/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az európai felügyeleti hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről szóló, 2010. november 24-i 1095/2010/EU európai parlamenti és tanácsi rendeletre (4) és különösen annak 64. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és a Gazdasági és Monetáris Bizottság véleményére (A8-0124/2017),

               1.

               jóváhagyja az Európai Értékpapír-piaci Hatóság 2015-ös pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Értékpapírpiaci Hatóság ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 162. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 331., 2010.12.15., 84. o.

      (5)  HL L 328., 2013.12.7., 42. o.